[{"text_idx": "#000000", "text": "Mae Ceiri Torjussen wedi dod yn bell iawn ers dechrau chwarae piano a chwythu'r trwmped yn chwech oed."}, {"text_idx": "#000001", "text": "Yn enedigol o Gaerdydd, mae bellach wedi ymgartrefu yn Los Angeles, California, ac wedi gweithio ar amryw o brosiectau sy'n adnabyddus ar draws y byd."}, {"text_idx": "#000003", "text": "Aeth yn ei flaen i drefnu'r gerddoriaeth ar gyfer rhai o ffilmiau mawr Hollywood, ac yn ddiweddar bu'n gweithio ar y ffilm ddogfen 'Mr Calzaghe' gafodd ei dangos ar BBC 2 Wales ar 8 Ebrill. Cafodd Cymru Fyw gyfle i holi Ceiri am ei yrfa hyd yma:"}, {"text_idx": "#000004", "text": "Sut ddechreuodd y diddordeb mewn cerddoriaeth?"}, {"text_idx": "#000005", "text": "Nes i ddechrau wrth astudio cerddoriaeth yn Ysgol Gyfun Gymraeg Glantaf, a chwarae trwmped yn y bandiau a cerddorfaoedd lleol. Ar o\u0302l hynny es i i Brifysgol Efrog i astudio cerddoriaeth, cyn symud i Los Angeles i wneud astudiaethau o\u0302l-radd mewn cyfansoddi."}, {"text_idx": "#000006", "text": "Yn fuan nes i ddechrau gweithio yn y byd ffilmiau yn LA a dwi wedi bod yn byw a gweithio yn America ers hynny."}, {"text_idx": "#000008", "text": "Sut wnes di ddechrau gweithio ar ffilmiau?"}, {"text_idx": "#000009", "text": "Nes i ddechrau trwy wneud gwaith orchestrating ar ffilmiau stiwdio. Ro'n i'n gweithio llawer i gyfansoddwr o'r enw Marco Beltrami, yn cymryd ei ffeils cyfrifiadur a throslgwyddo'r gerddoriaeth i bapur score er mwyn i'r gerddorfa ei recordio yn y stiwdio."}, {"text_idx": "#000010", "text": "Nes i weithio ar lawer o ffilmiau fel hyn, cyn dechrau cyfansoddi cerddoriaeth 'ychwanegol' i'r ffilmiau yma. Ro'n i, yn y cyfamser, yn cyfansoddi i ffilmiau byrrion ac i ffilmiau bach annibynnol."}, {"text_idx": "#000016", "text": "Dwi'n arbenigo ar cyfansoddi i ffilmiau. Dwi wedi 'neud lot yn y byd arswyd a drama\u0302u neu thrillers tywyll a sci-fi. Mae'r rhain yn lot o sbort i weithio arnyn nhw gan fod rhywun yn gallu arbrofi efo synnau newydd a thrio pethau diddorol o safbwynt y gerddoriaeth."}, {"text_idx": "#000017", "text": "Dwi hefyd yn gweithio lot ym myd ffilmiau dogfen, fel 'Mr Calzaghe'. Mae'r rhain yn wahanol iawn gan fod rhywun yn gorfod bod yn hyblyg iawn o ran steils o gerddoriaeth."}, {"text_idx": "#000018", "text": "Mae un ffilm ddogfen yn gallu gofyn am unrhywbeth - o gerddoriaeth cerddorfaol, roc a gwerin i synnau electronig, disco, calypso, Indiaidd neu 'Latin' i gyd mewn un ffilm, so mae hi'n sialens hollol wahanol."}, {"text_idx": "#000019", "text": "Pa mor aml fyddi di yn dod yn o\u0302l i Gymru ac wyt ti'n mwynhau byw yn America?"}, {"text_idx": "#000020", "text": "Dwi'n dod 'no\u0302l unwaith neu ddwy bob blwyddyn. Dwi'n mwynhau byw yn Los Angeles yn fawr - da ni'n byw mewn ardal dawel braf yn Topanga Canyon, felly dyw hi ddim mor wahanol i fyw yng nghanol y mynyddoedd yng Nghymru!"}, {"text_idx": "#000023", "text": "Dwi'n gweithio ar psychological thriller diddorol iawn ar y foment. Ar o\u0302l hynny byddaf yn gweithio ar ffilm ddogfen arall sydd am draddodiad paentio unigryw yn America."}, {"text_idx": "#000024", "text": "Baswn i'n hoffi gweithio ar ffilmiau a rhaglenni teledu gwych. Does dim ots am y genre - dim ond fod y trim creadigol, hynny yw y cyfarwyddwr, cynhyrchwr, golygydd ayyb, yn dda."}, {"text_idx": "#000026", "text": "Dwi wedi gwneud llawer o gerddoriaeth cyngherddol yn y gorffennol. Ond 'swn i'n hoffi arbrofi gyda syniadau cerddorol newydd gyda phwyslais ar ddefnyddio offerynnau traddodiadol gyda synnau electronig yn y neuadd gyngerdd."}, {"text_idx": "#000031", "text": "Balchder er y perygl i di\u0302m ar safle ffrwydrad"}, {"text_idx": "#000041", "text": "Emyr Lewis a'r 'wyrth' wnaeth newid ei fyd"}]